Moestopo

Moestopo (13 Juni 1913 – 29 Sepètmber 1986) panèka ḍokter ghighi Inḍonèsia, pejuwâng kâmerdhikaan, bân penḍiḍik. ènyata'aghi Pahlawan Nasional è tangghâl 9 Nopèmber 2007.

Bhâbbhâr è Kediri, Jhâbâ Tèmor, Moestopo ngalle ka Sorbhâjâ ghâbây hadir è Sâkola Kâḍokteran Ghighi e Sorbhâjâ. Praktèk ḍokter ghighi sè èmolaè Moestopo ambu è taon 1942 nalèka Jeppang ajhâjhâ Inḍonèsia bân Moestopo etangkâp sareng Kempeitai serrèna ketelak agghâ'. Lastarèna èbhibhâssaghi, salèrana sempât ḍhâḍḍi ḍokter ghighina orèng Jeppang namong ahèra motossaghi noro' pelateyân perwira tentara. Lastarena lolos kalabân pojhiân, Moestopo eberri' komando pasughân PETA è Siḍoarjo, salèrana pas eyangka' ḍhâḍḍhi komandan pasukan è Sorbhâjâ. 

Bâkto bâdâ è Sorbhâjâ, teppa' Revolusi Nasional Inḍonèsia, Moestopo ètemmoè pasughân èkspèdisi Inggris sè èpimpin sareng Brigadir Walter Sothern Mallaby Aubertin . Bâkto hubunganna ancor bân Presiḍen Sukarno âèdhikane ka Sorbhâja kaangghuy mabecce' paghâr, Moestopo èpataber kalaghungan mènangka penasehat namong ètola'. È bâkto perrang, èpon aghâdhui pan-bârâmpan kâlaghungan laènna, è antarana mimpin skuadron prajurit biyasa, pencolèng, bân senno' kaangghuy nabur kâbhingongan è antara pasughân Bâlândhâ. Saellana perrang, Moestopo terros alako mènangka ḍokter ghighi, bân è taon 1961, èpon paddhek Universitas Moestopo. Salèrana sèḍhâ è Bandung taon 1986.

 Carèta Oḍi' 

 Oḍi' awwâl bân kâḍokteran ghighi 
Moestopo lahir è Ngadiluwih, Kediri, Hinḍia Bâlândhâ, è tangghâl 13 Juli 1913. Moestopo panèka ana' nomer ennem ḍâri bâllu' ana'na Raḍen Koesoemowinoto. Saellana asâkola SḌ, Moestopo maso’ ka Sâkola’an Kâḍokteran Ghighi (STOVIT) è Sorbhâjâ. Penḍiḍighânna awwâllâ èbhâjâr sareng tan-tarètanna sè lebbi towa, bân Moestopo saterrossa ajhuwâl bherrâs kaangghuy bhânḍhâ penḍiḍighânna è universitas. Salastarèna asâkola è Sorbhâjâ bân Yogyakarta, è taon 1937 èpaḍhâḍḍhi asisten ghighi è Sorbhâjâ. ḍâri taon 1941 kantos 1942, èpon ḍhâḍḍhi asisten direktur STOVIT.

 Bâkto Èjhâjhâ Jeppang 
Bâkto Jeppang ajhâjhâ Inḍonèsia è taon 1942, Moestopo ètangkep sareng Kempeitai polana èsangghâ'aghi orèng Inḍo (camporân orèng Eropa bân Inḍonèsia); sangghâ'ân panèka èbâḍâ'aghi ḍâri bhâḍhânna Moestopo sè ghâghâng. Namong, èpon èbebasaghi, bân saamponna atugas mènangka ḍokter ghighi militer ghâbây orèng Jeppang, èpon narèma pâlateyân militer è Bogor. È kellas sè padâ sareng jenderal Sudirman bân Gatot Soebroto, salèrana lastare palèng bhâghus è kellasna. È bâkto pâlateyân, salèrana nolès makalah tentang kaghuna'anna militer tombhâk perrèng sè èparèngè kalabân kotoranna jhârân, saèngghâ Moestopo narèma nilai tèngghi.

 Sombher